L 289/48 Den Europæiske Unions Tidende 31.10.2013 KOMMISSIONENS FORORDNING (EU) Nr. 1065/2013 af 30. oktober 2013 om ændring af bilag III til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (!), særlig artikel 17, stk. 8, og ud fra følgende betragtninger: (1) — Republikken Peru har i overensstemmelse med artikel 17, stk. 1, i forordning (EF) nr. 110/2008 anmodet om at få »Pisco« registreret som geografisk betegnelse i bilag III til nævnte forordning. »Pisco« er en frugtbrændevin, som traditionelt fremstilles i Peru ved gæring og destillation af vindruer. (2) — Hovedspecifikationerne i den tekniske dokumentation for »Pisco« er blevet offentliggjort i Den Europæiske Unions Tidende (?) med henblik på indsigelsesproceduren i artikel 17, stk. 6, i forordning (EF) nr. 110/2008. Da Kommissionen ikke har modtaget indsigelser, jf. artikel 17, stk. 7, i forordning 110/2008, bør denne betegnelse indgå i bilag III til nævnte forordning. (3) — Ifølge aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side, som blev godkendt ved Rådets afgørelse 2002/979/EF (?), er »Pisco« en beskyttet betegnelse på spiritus med oprindelse i Chile. Derfor bør det præciseres, at beskyttelsen af den geogra- fiske betegnelse »Pisco« for produkter med oprindelse i Peru ikke hindrer anvendelsen af en sådan betegnelse for produkter med oprindelse i Chile. (4) — Forordning (EF) nr. 110/2008 bør ændres i overensstem- melse hermed. (5) — Foranstaltningerne i denne forordning er i overensstem- melse med udtalelse fra Komitéen for Spiritus — VEDTAGET DENNE FORORDNING: Artikel 1 I bilag III til forordning (EF) nr. 110/2008 indsættes følgende i produktkategori »9. Frugtbrændevin«: »Pisco (%) Peru (%) Beskyttelsen af den geografiske betegnelse »Pisco« i henhold til denne forordning forhindrer ikke anvendelsen af betegnelsen »Pisco« for produkter med oprindelse i Chile, som er beskyttet i henhold til associeringsaftalen mellem Unionen og Chile fra 2002.« Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. oktober 2013. () EUT L 39 af 13.2.2008, s. 16. () EUT C 141 af 12.5.2011, s. 16. På Kommissionens vegne José Manuel BARROSO Formand (') EFT L 352 af 30.12.2002, s. 1.